APROBACIÓN DO LISTADO PROVISIONAL DE CENTROS DE FP CON CICLOS MEDIOS DA PROVINCIA DE PONTEVEDRA PARA A FORMACIÓN DUN CONSORCIO DE MOBILIDADE DENTRO DO PROXECTO PRACTICUM DEPO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/01/2020)

A Deputada Delegada de Proxectos Europeos, en virtude das competencias delegadas da Presidencia, dita a seguinte: Resultando que, con data 20 de decembro de 2019, o Xefe do Servizo de Promoción de Emprego e Desenvolvemento Local, coa conformidade da Sra. Jesus Matias Patricio Fernando Allas Benguria, Dna. Andrea Camila Elena Lourdes Giadanes Luciarte, informa que: A Deputación de Pontevedra ten previsto presentar unha proposta ao SEPIE (Servizo Español para a Internacionalización da Educación) dentro do programa Erasmus+ para persoas recentemente tituladas de ciclos medios de formación profesional de grao medio da provincia de Pontevedra. Visto o interese do alumnado dos centros educativos que forman parte dos consorcios dos proxectos Erasmus+ PRACTICUM DEPO entre os anos 2015 e 2019, o nivel de execución dos mesmos, así como a solicitude formal dos membros do consorcio do proxecto PRACTICUM DEPO 2019 en solicitar un novo proxecto para a convocatoria 2020, a Deputación de Pontevedra considerou positivo para o desenvolvemento de iniciativas de mobilidade para o estudantado de ciclos medios de Formación Profesional da provincia de Pontevedra dar continuidade a programas de mobilidade e, polo tanto, ten previsto presentar unha nova proposta ao SEPIE dentro do programa Erasmus+ para persoas recentemente tituladas e docentes e persoal de ciclos medios de formación profesional da provincia de Pontevedra. Na convocatoria correspondente indicouse o seguinte: Para aquelas mobilidades que quedasen sen asignar e para as que non exista acordo, o Comité de Mobilidade da Deputación determinará, por motivos de estratexia e xestión do proxecto, as familias e os centros elixidos, despois dunha reunión con todos os centros para consensuar os criterios que se seguirán para tomar esa decisión. Con data 25 de novembro do 2019 publicouse no BOPPO o anuncio do procedemento de adhesión de centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2020” que se presentará na convocatoria Erasmus+ 2020, no que se concede un prazo de 15 días hábiles para que os centros presenten as solicitudes. Rematado o prazo o 17 de decembro presentáronse 37 solicitudes de centros de FP da provincia de Pontevedra que constan no Anexo I. Regulamento (UE) Nº 1288/2013 do Parlamento Europeo e do Consello de 11 de decembro de 2013, polo que se crea o programa Erasmus+ de educación, formación, xuventude e deporte da Unión, así como os programas de traballo anuais de Erasmus+ para 2016, 2017, 2018, 2019 e Convocatoria de Propostas 2020. Resolución Presidencial con nº de rexistro 2019012988 de data 15/07/2019 a través da que se delegan as competencias en materia de proxectos europeos en Dª Andrea Camila Elena Lourdes Giadanes Luciarte. Resolución Presidencial con nº de rexistro 2019014186 de data 01/08/2019 a través da que se resolve concretar as atribucións nos distintos centros e áreas de servizo nas que se estrutura a Deputación, a través da que se concretan a as atribucións de Dª Andrea Camila Elena Lourdes Giadanes Luciarte en materia de proxectos europeos, coordinando as solicitudes de fondos europeos e a execución de proxectos. En base aos antecedentes e fundamentos xurídicos sinalados nos apartados anteriores: Aprobar a lista provisional dos centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2020” que se presentará na convocatoria Erasmus+ 2020. A lista provisional deberase publicar no BOPPO, dispoñendo os centros educativos dun prazo de dez días hábiles, contados a partir do seguinte ao da publicación da correspondente resolución no BOPPO e na páxina web da Deputación de Pontevedra para presentar alegacións tal e como se establece na convocatoria. Por todo o exposto, RESOLVO de conformidade coa precedente proposta. Listado provisional de centros de FP con ciclos medios da provincia de Pontevedra para a formación dun consorcio de mobilidade dentro do proxecto Practicum Depo 2020. Pontevedra, a 7 de xaneiro de 2020 A deputada delegada O secretario